༈ རྩ་བའི་བླ་མ་དང་འཇམ་པའི་དབྱངས་ངོ་བོ་དབྱེར་མེད་དུ་བསྒྲུབ་པར་འདོད་པས་སྐྱབས་འགྲོ་་་་་་
སེམས་བསྐྱེད་སྔོན་དུ་བཏང༌། དངོས་གཞི་ནི། སྭ་བྷཱ་ཝས་སྟོང་པར་སྦྱངས་སྟོང་པའི་ངང་ལས་
པད་དཀར་འདབ་མ་དྲུག་པའི་ལྟེ་བར་ཟླ་བའི་དཀྱིལ་འཁོར་གྱི་སྟེང་དུ། དྲིན་
ཅན་རྩ་བའི་བླ་མ་དང་ངོ་བོ་དབྱེར་མེད་པའི་མགོན་པོ་འཇམ་དཔལ་དབྱངས་སྐུ་
12

བླ་མའི་རྣལ་འབྱོར་གྱི་རིམ་པ་ཕྱོགས་གཅིག་ཏུ་བསྡེབས་པ་དགོས་འདོད་ཀུན་འབྱུང་བཞུགས།
མདོག་བྱུ་རུའི་མདངས་དང་འདྲེས་པའི་གསེར་གྱི་ལྷུན་པོ་ལྟ་བུ་ཞལ་གཅིག་ཕྱག་་
གཉིས་པ། རལ་བའི་ཟུར་ཕུད་ལྔ་དང་ལྡན་པའི་རྩེ་མོར་ཡིད་བཞིན་གྱི་ནོར་བུས་
སྤྲས་པ། རིན་པོ་ཆེ་སྙན་རྒྱན་མགུལ་རྒྱན་གདུ་བུ་སྐ་རགས་ཀྱིས་མཛེས་པ། ལྷ་
རྫས་ཀྱི་དར་གྱི་ན་བཟའ་གསོལ་བ། ཕྱག་གཡས་ཤེས་རབ་ཀྱི་རལ་གྲི་མེ་འབར་
བ་ནམ་མཁར་འཕྱར་ཞིང་། ཕྱག་གཡོན་ཨུཏྤ་ལའི་སྡོང་བུའི་སྟེང་ན་ཤེར་ཕྱིན་གྱི་
གླེགས་བམ་བསྣམས་པ། ཞབས་རྡོ་རྗེའི་སྐྱིལ་ཀྲུང་གིས་བཞུགས་པ། དེའི་སྤྱི་བོར་
ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་འཕྲོས།
བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་
པར་གྱུར། སླར་ཡང་ཐུགས་ཀའི་ཧཱུཾ་ལས་འོད་འཕྲོས་དབང་གི་ལྷ་རྣམས་སྤྱན་
དྲངས་ཁྱེད་རྣམས་ཀྱིས་འདི་ལ་མངོན་པར་དབང་བསྐུར་དུ་གསོལ། ཞེས་གསོལ་
བ་བཏབ་པས་དེ་རྣམས་ཀྱིས་བདུད་རྩིས་གང་བའི་བུམ་པ་ཐོགས་ནས། ཨོཾ་སརྦ་
ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ་ཞེས་གསུངས་ཤིང་དབང་བསྐུར་སྐུ་་
གང་དྲི་མ་དག
ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་མི་
བསྐྱོད་པས་དབུ་བརྒྱན་པར་གྱུར། མཆོད་པ་བྱིན་གྱིས་བརླབས། ཨོཾ་ཨྰརྱ་མཉྫུ་ཤྲཱི་ས་པ་རི་
ཝཱ་ར་ཨཉྙཾ་སོགས་ཀྱིས་མཆོད། གང་གི་བློ་གྲོས་ཞེས་སོགས་ཀྱིས་བསྟོད། ཨོཾ་ཨ་ར་པ་ཙ་ན་དྷཱིཿ
ཞེས་པ་གང་མང་བཟླ། མཇུག་ཏུ། དགེ་བ་འདི་ཡིས་མྱུར་དུ་བདག །མགོན་པོ་འཇམ་
དབྱངས་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་
པར་ཤོག །ཅེས་པ་འདི་ཡང་མཛོད་དགེ་བླ་མ་བསོད་ནམས་སེངྒེའི་དབོན་པོ་དཀོན་མཆོག་ཚུལ་ཁྲིམས་
ཀྱིས་བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའོ། །